Poštovani,

Tradicionalno, i ove jeseni, kompanija Hemofarm poziva najbolje studente završnih godina osnovnih i master studija kao i diplomce stručnih fakulteta u Srbiji da se prijave na jedan od dva aktuelna konkursa:

\* jednogodišnji Program za obrazovanje Hemofarm fondacije "MOŽEŠ I TI" ili

\* šestomesečni program plaćene prakse "CHANCE TO ADVANCE" u kompaniji Hemofarm.

Prijava za oba programa počinje danas, 6. oktobra, i trajaće mesec dana. Konkurs Hemofarm fondacije namenjen je najboljim studentima završnih godina osnovnih i master studija na medicinskim, farmaceutskim, tehnološkim, hemijskim ili fakultetima za fizičku hemiju. Oni imaju priliku da se prijave za učešće u Programu za obrazovanje " MOŽEŠ I TI " koji obuhvata mesečnu stipendiju, mentorsku podršku kao i stručnu praksu u Srbiji i Nemačkoj. Konkurs za 10 budućih stipendista Hemofarm fondacije otvoren je za studente državnih univerziteta u Srbiji koji su u dosadašnjem studiranju ostvarili prosek ocena najmanje 8,50 i lošijeg su imovinskog stanja. O uslovima konkursa i načinu prijave studenti se mogu informisati na internet prezentaciji Hemofarm fondacije

www.fondacijahemofarm.org.rs<<http://www.fondacijahemofarm.org.rs>> .

Takođe, diplomci i studenti koji su upisali ili završili master studije na tehnološkim, farmaceutskim, elektrotehničkim, mašinskim, hemijskim i fakultetima za fizičku hemiju mogu da se prijave i na Program plaćene prakse "CHANCE TO ADVANCE" u kompaniji Hemofarm. Ovim programom predviđeno je da 10 praktikanata stekne stručna znanja i iskustvo u proizvodnim kompleksima Hemofarma u Vršcu i Šapcu, i da u sektorima proizvodnje, inženjeringa i upravljanja kvalitetom uči od vrhunskih stručnjaka uz primenu najnovije tehnologije u proizvodnji lekova. Program prakse traje

od novembra 2020. do maja 2021. godine, a svi zainteresovani svoju biografiju i motivaciono pismo mogu poslati na e-mail adresu

[praksa@hemofarm.com](https://webmail.tmf.bg.ac.rs/src/compose.php?send_to=praksa%40hemofarm.com)<[mailto:praksa@hemofarm.com](https://webmail.tmf.bg.ac.rs/src/compose.php?send_to=praksa@hemofarm.com)> i dodatno se informisati o programu na veb prezentaciji Hemofarma

www.hemofarm.com<<http://www.hemofarm.com>> .

Obraćam Vam se ovim putem sa molbom da kao i prethodne godine, informaciju o otvorenim konkursima postavite na web sajt vašeg fakulteta, eventualno na vašim oglasnim tablama fakulteta, i ako je moguće, putem studentskog parlamenta prosledite i grupama studenata koji su aktivni na društvenim mrežama, kako bi informacija o konkursima došla do što većeg broja vaših studenata. Konkursi su otvoreni danas, 6.10. i trajaće mesec dana, do 6.11.2020.

Na raspolaganju smo Vam za sve dodatne informacije.

[milena.rajkovic@hemofarm.com](https://webmail.tmf.bg.ac.rs/src/compose.php?send_to=milena.rajkovic%40hemofarm.com)<[mailto:milena.rajkovic@hemofarm.com](https://webmail.tmf.bg.ac.rs/src/compose.php?send_to=milena.rajkovic@hemofarm.com)>

www.fondacijahemofarm.org.rs<<http://www.fondacijahemofarm.org.rs/>>